text: LEGOs hovedkvarter blokeret af Greenpeace 
  18 juli 2014 kl. 07.47
  Her til morgen har aktivister fra Greenpeace bygget en mur foran LEGOs hovedkvarter.
  Aktionen startede for et døgn siden.
  Greenpeace vil aflevere underskrifterne fra godt en halv million mennesker, der vil have LEGO til at stoppe sit reklamesamarbejde med Shell.
  - Meget tyder på, at LEGO-direktør Jørgen Vig Knudstorp og LEGO har travlt med at begrave hovedet i busken fremfor at forholde sig til, at ansvar for miljøet også gælder i valget af tætte partnerskaber. Shell er en kendt for sine notoriske brud på regler og sikkerhedsstandarder og fik massiv kritik af de amerikanske myndigheder for deres første arktiske boringer i 2012. LEGO er øjensynligt helt blinde for kritikken af, at de sælger af deres eget gode omdømme til Shell, der på den måde får mere folkelig opbakning og et bedre omdømme end de fortjener. LEGO bør lytte til kritikken, tage ansvar for miljøet i Arktis og droppe Shell, siger Birgitte Lesanner, kampagnechef hos Greenpeace i Danmark.
  